
_START_ARTICLE_
Alfred Wilken
_START_PARAGRAPH_
Alfred Wilken (16. januar 1894 i Århus – 30. november 1982 på Frederiksberg) var en dansk skuespiller._NEWLINE_Alfred Wilken var søn af skuespiller Charles Wilken. Han var elev på Det Ny Teater fra 1915 til 1917 og var senere tilknyttet Odense Teater 1918-1919 og Folketeatret 1922-1928. Senere var han tilknyttet Aarhus Teater et par år. Han blev i 1940 leder af Dansk Skolescene og scenens biograf, Amager Bio. Her var han frem til 1960._NEWLINE_Fra 1931 var han gift med skuespillerinden Eli Fahnøe._NEWLINE_Han er begravet på Søndermark Kirkegård på Frederiksberg.